Public procurement notice: Prior Information Notice Without Call For Competition
Published: 2021-05-21
Buyer: Fintraffic Tie Oy
Country: FI
Contract type: Services
CPV classification: 30144300 | 64200000 | 71311200 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämän markkinavuoropuhelun tavoitteena on selvittää, löytyykö Suomesta toimijoita, jotka pystyisivät toteuttamaan ilmoituksessa kuvatun palvelun. Hankintayksikön alustavana arviona on, että palvelun vaatimaa teknistä kyvykkyyttä on vain suomalaisilla teleoperaattoreilla tai sellaisilla yhteistyökumppaneilla, joilla on mahdollisuudet hyödyntää teleoperaattoreiden hallussa olevaa tietoa. Palvelun tavoitteena olisi saada teletietojen liikkeiden avulla määriteltyä liikkuvuustietoa, joka kuvaa tieverkolla tapahtuvaa ihmisten liikkuvuutta ja sen muutoksia ilman muita yksilöintitietoja.
Liikkuvuustiedon avulla selvitetään vähäliikenteisellä tieverkolla liikkuvuudessa tapahtuvaa muutosta (tarkasteluvuosi/vertailuvuosi), jonka oletetaan heijastuvan suoraan tai lähes suoraan myös ajoneuvoliikennemääriin.
Liikkuvuustiedon avulla selvitetään kunkin tiejakson (liikenteellisesti homogeenisen laskentavälin) liikkuvuustiedon kausivaihtelut, joiden oletetaan olevan hyvin samankaltaisia kuin ajoneuvoliikenteen kausivaihtelu. Tiejakson kausivaihtelutieto yhdistetään samalla välillä tehtyyn lyhytaikaiseen otoslaskentaan, jolloin näiden avulla pystymme määrittämään ajoneuvoliikenteen tunnusluvut (ns. KVL-estimaatit).
Liikkuvuustiedon muutosten avulla pystymme kohdistamaan maastossa tehtävät otoslaskennat sellaisiin tiejaksoihin, joissa liikkuvuustiedon muutokset ovat suurimmat (resurssien allokointi).
Palveluntuottajalta edellytettäisiin kyvykkyyttä hyödyntää teletietoja edellä mainittujen käyttötarkoituksien toteuttamiseksi tähän tarkoitukseen soveltuvassa muodossa, joka voi edellyttää teknisten menetelmien tai järjestelmien kehittämistä. Palvelun tavoitemuodossa tieverkolle ei olisi tarpeellista sijoittaa erillisiä liikennelaskentalaitteita käyttötarkoituksien saavuttamiseksi. Erilliset otoslaskennat perinteisemmin menetelmin eivät kuuluisi tämän sopimuksen piiriin, vaan sopimuksen kautta saatavia tietoja voitaisiin hyödyntää edellä kuvatusti resurssien allokointiin.
Hankintayksikkö on arvioinut, että palveluntuottajalta edellytettäisiin seuraavaa kyvykkyyttä liikkuvuustietojen osalta:
Palveluntuottajan on kyettävä laajentamaan alueen telemastoissa rekisteröityjä teletietoja teleliittymien markkinaosuuden perusteella liikkuvuustiedoksi.
Palveluntuottajan on kyettävä kohdentamaan liikkuvuustieto tieverkolle siten, että se kuvaa luotettavasti kullakin tiejaksolla tapahtuvaa liikkuvuutta.
Palveluntuottajan on toimitettava liikkuvuustieto vuorokauden kokonaismäärinä ja sitä tulisi saada koko vuoden ajalta mahdollisimman kattavasti.
1) Kyvykkyys kerätä telemastojen liittymätietoa aina kun asiakkaan teleliittymä rekisteröityy johonkin telemastoon välittämättä siitä, siirtyykö dataa asiakkaan liittymästä tai liittymään.
2) Palveluntuottaja kykenee laajentamaan vuorokauden aikana kertyneen liittymätiedon liittymien markkinaosuuden avulla (postinumeroon tai muuhun aluejakoon perustuvan) koko vuorokauden liikkuvuustiedoksi.
3) Palveluntuottaja kykenee tuottamaan tällaista liikkuvuustietoa koko vuoden ajalta tai dataa on saatavissa vähintään yli kuusi (6) kuukautta kalenterivuoden ajalta.
4) Palveluntuottaja kykenee linkittämään liikkuvuustiedon tieverkolle määritetyille tiejaksoille (liikenteellisesti homogeenisille väleille).
5) Palveluntuottajalla on algoritmi tai menetelmä, joilla liikkuvuustieto kohdentuu todenmukaisesti halutulle tiejaksolle. Lisäksi toimittajan tulee pystyä tunnistamaan datan kohdentamiseen liittyvä epävarmuus esimerkiksi rinnakkaistien, rautateiden tai muun seikan vuoksi, jolloin dataa ei varmuudella pystytä linkittämään ko. kohteessa halutulle tarkasteluvälille.